****

**Қортынды есеп**

«Балалар мен жасөспірімдер қозғалысын дамыту бойынша іс-шаралар жүргізу» атты әлеуметтік жобасы аясында «Ақмола облысы «Жас Ұлан» бірыңғай балалар мен жасөспірімдер ұйымы» қоғамдық бірлестігінің ұйымдастыруымен, Ақмола облысы жастар саясаты мәселелері басқармасы, Ақмола облысы білім басқармасының қолдауымен Бурабай ауданы «Discovery Borovoe» сауықтыру орталығында ағымдағы жылдың 10-12 мамыр аралығында «Ұланымыз Ұлы елдің!» форумы өтті.

Іс-шараға Астрахан ауданының атынан білім басқармасы және шығармашылық үйінің қолдауымен тікелей Верченко Оксана Анатольевнаның бастауымен төрт адамнан тұратын делегация барды. Олар аға тәлімгер Нұрабаев Нұрлан Рамазанұлы аудан ұланбасы Джидибаева Айдана және жас ұландықтар Еркін Мархат пен Қуанышев Еламан. 10 мамыр күні «Жас Ұлан» ұйымының жетістіктері мен алдағы таңдағы жоспары» атты тақырыпта дөңгелек үстел өтті. Аудандар мен қалалардағы «Жас Ұлан» хатшыларының есебі тыңдалды. Жыл бойынша қортындыларын жасап, сұрақтарға жауап бере отырып есептері қабылданды.Бұл жерде Астрахан ауданы өзін жақсы денгейде көрсете алды жылдық іс-шараларға қатысу белсенділігінде 15 аудан арасында екінші орынға тұрақтап

«Көшбасшы қасиетін дамыту**»** балалар мен жасөспірімдер қозғалысының көшбасшыларына және жасұландықтарға арналған тренинг өтті. Тренингті Астана қаласы Еуразия гуманитарлық институтының жетекші психологы, педагог-зерттеуші Пахрудинова Жанат Ибадуллаевна жүргізді. Трениг барысында көшбасшылық қасиетті дамыту, ұжымдық жұмыс, көшбасшының ерекшелігі мен жауапкершілігін, оның этикалық нормаларды сақтауын қалыптастыру және дамытуға ықпал жасалынды.11 мамыр күні

«Үздік Ұланбасы - 2017» байқауы өткізілді. Байқауға облысымыздын әр өңірінен келген 15 «Ұланбасы» қатысты.

Байқаудың мақсаты: өскелең ұрпақты жоғары рухани-адамгершілік құндылықтар негізінде, қазақстандық патриотизм рухында тәрбиелеу, жасөспірімдердің шығармашылық және интеллектуалдық деңгейін көтеру және талантты балаларды анықтап, марапаттау арқылы ынталандырып дамыту болып табылады.

Байқау 3 кезеңнен тұрды. 1 кезең - таныстыру; 2 кезең- 2016-2017 оқу жылында өткізген іс-шаралар жөнінде презентация (10-15 шақты); 3 кезең –«Ұланбасының» бір күні – бейнеролик; 4 кезең - сұрақ-жауап.

Жеңімпаздар және қатысушылар бағалы сыйлықтармен, дипломдармен марапатталды. Бас жүлде **«Үздік Ұланбасы – 2017»** кубогы табысталды.

Форум аясында: «Адал ұрпақ –2017» ерікті мектеп клубтарының облыстық слеті өтті.

Негізгі мақсат мектепте сыбайлас жемқорлыққа қарсы мәдениетті қалыптастыру, сыбайлас жемқорлыққа қарсы көзқарасты нығайту бойынша бастамаларды көтермелеу,  сыбайлас жемқорлыққа қарсы сипаттағы іс-шараларды ұйымдастыру болып табылады.

Облыстық слетқа ҚР Мемлекеттік қызмет істері және сыбайлас жемқорлыққа қарсы іс – қимыл агенттігінің Ақмола облысы бойынша департаментінің басшысы Беспалинов Берген Маратұлы, облыстық маслихаттық депутаты, «Жаңару» сыбайлас жемқорлық қарсы жалпыұлттық қозғалысы» РҚБ Ақмола облысы филиалының директоры Баймағамбетов Әлібек Бекболатұлы, «Белый Блоггер» ҚБ Президенті Жайықбаев Ерлаз Мұхтарұлы, Ақмола облысы білім басқармасы тәрбие бөлімінің басшысы Степанова Наталья Сергеевна құрметті қонақ ретінде қатысты.

Слет жемқорлық жөнінде қойылыммен басталып бейнероликпен жалғасты. Құрметті қонақтар сөз сөйлеп қатысушыларға жемқорлықтың зияндылығы мен оны алдын алу жолдарын көрсетіп, мысал арқылы дәлелдеп қойылған сұрақтарға толық түрде жауап берді. Слет қатысушыларды белсенді қатысқаны үшін сертификатпен марапаттаумен аяқталды.12 мамыр күніФорумның салтанатты жабылу және қатысушыларды марапаттау рәсімі Бурабай ауданының мәдениет үйінде «Нұр Отан» партиясы Ақмола облыстық филиалы төрағасының орынбасары Біржанов Азамат Дулатұлы, Өнерпаз дарынды балалармен жұмыс жүргізу бойынша облыстық оқу-әдістемелік орталығының директоры Мәдиева Гүлмира Қайыржанқызы, Ақмола облысы «Жас Ұлан» бірыңғай балалармен жасөспірімдер ұйымының төрағасы Закиров Мейрамбек Серікұлының қатысуымен өтті.

«Ұланымыз Ұлы елдің!» форумының жабылу салтанаты мен қатысушыларды мараппаттау рәсімі Бұланды ауданынан келген жастардың «ЕКСПО-2017» көрмесіне арнайы жасалған есте қаларлықтай дефилемен ашылып, Бурабай ауданы және Көкшетау қаласынаң арнайы келген таланттардын концерттік қойылымдарымен жалғасты.

Форумға келген қатысушылар мен қонақтарға өткен екі күндік жұмыс бойынша естелік ретінде бейнеролик көрсетілді.

Салтанатты жабылу рәсімінде форумға келген Астрахан ауданы делегациясы алғыс хат, сертификат, дипломдар және арнайы жасалған естелік сыйлықтармен марапатталды.

Елбасымыздың қолдауымен құрылған «Жас Ұлан»  ұйымының қатарында болу әрбір шәкірт  үшін үлкен мәртебе.  «Жас Ұлан» ұйымының жұмыстарын жүйелі орындап, жандандыруға өзіндік үлестерін қосып жүрген Ақмола облысының ұландары қашанда игі бастамаларды қолдап, ұйымдастыруға ат салысып жүреді. Болашақты бүгіннен ойға алған әрбір жас өрен «Жас Ұлан» ұйымын көптеген мүмкіндіктерді ашуға апарар жол деп біледі.

Облыста құрылған «ЖасҰлан» балалар ұйымы – балалар мен жасөспірімдердің пайдалы істерді жүргізетің нағыз шыңдалу мектебі болып табылады. Болашақта еліміздің көк байрағын көкке көтеріп, абыройын асқақтату  –  жас  ұландықтардың қолында.

**Нұрабаев Нұрлан**